Frankfurt (Oder) - Wikipedia

# Frankfurt (Oder)

### vanuit Wikipedia, die vrye ensiklopedie.

Frankfurt (Oder) is 'n stad in die deelstaat Brandenburg (Duitsland) met sowat 65 000 inwoners (2004). Die stad lê teen die westelike oewer van die Oderrivier, teenoor die Poolse stad Slubice. Frankfurt (Oder) is die geboortestad van die Duitse digter Heinrich von Kleist (1777-1811) en staan vandag ook bekend vir sy Duits-Poolse universiteit Viadrina.

Frankfurt (Oder) met die brug oor die Oderrivier en die Poolse stad Slubice op die regteroewer

## [wysig] Geskiedenis

Die stad by die kruispunt van belangrike handelsroetes tussen Brandenburg en Pole word in die 13de eeu deur Frankiese nedersetters gestig. In 1253 verkry Frankfurt (Oder) stadstatus en selfregering en word in 1368 ook 'n lid van die Hanse-bond van Duitse stede (tot 1525). In die 15de eeu kom die stad onder die heerskappy van die Keurvorste van Brandenburg. Tydens die Dertigjarige Oorlog van 1618 tot 1648 word Frankfurt twaalf keer geplunder en neergebrand. Teen die einde van die Tweede Wêreldoorlog word die stad tot vesting verklaar en nog 'n keer verwoes.

In die tyd van die Duitse Demokratiese Republiek word Frankfurt in 1952 die hoofstad van die gelyknamige Bezirk en vanaf 1958 die sentrum van die Oos-Duitse halfgeleier-nywerheid. Op Frankfurt is tot by die vroeë negentigerjare 'n Russiese garnisoen van sowat 25 000 soldate gestasioneer. Op 1 November 1989 neem sowat 35 000 burgers aan 'n betoging teen die Oos-Duitse regering deel.

## [wysig] Die Europa-Universität Viadrina

Die "Viadrina"-Universiteit van Frankfurt (Oder) word in 1506 gestig. Die naam is 'n kunswoord, wat van die Latyn via (weg) en Drina (Oder) afgelei is. Die instelling verwerf bekendheid deur humanistiese denkers soos Michael Praetorius en Ulrich von Hutten. In 1811 word egter die besluit geneem om die universiteit na Breslau te verskuif. Na die Duitse hereniging word die universiteit in 1991 as die Duits-Poolse universiteit Viadrina herstig. Die internasionaliteit van die instelling word deur sy statuut vasgeskryf - 40 persent van sy sowat 4 600 studente moet buitelanders wees, en van hierdie 40 persent moet twee derdes Pole wees.

Multimedia oor hierdie onderwerp is te vinde op Wikimedia Commons onder die titel:
Frankfurt (Oder)
Ontsluit van "http://af.wikipedia.org../../../f/r/a/Frankfurt_%28Oder%29_bf95.html"

Kategorie: Brandenburg

##### Views

- Artikel
- Bespreking
- Huidige wysiging

##### Soek

##### Ander tale

- Български
- Brezhoneg
- Deutsch
- English
- Esperanto
- Español
- Eesti
- Suomi
- Français
- עברית
- Magyar
- Bahasa Indonesia
- Italiano
- 日本語
- Basa Jawa
- ქართული
- Lietuvių
- Plattdüütsch
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Simple English
- Slovenščina
- Српски / Srpski
- Svenska
- Tiếng Việt
- Volapük
- 中文